ສປຊ ລະບຸວ່າ ​​ແນວ​ໂນ້ມ​ໃໝ່​ ຂອງ​ການ​ຕິດ​ເຊື້ອ​ HIV ແມ່ນເປັນໜ້າ​ຕົກໃຈ
ອົງການ UNAIDS ພົບເຫັນ​​ວ່າ ການ​ຫຼຸດ​ລົງ ໃນ​ກໍລະນີ​ໃໝ່ ​ໃນ​ກຸ່ມ​ພວກ​ຜູ້​ໃຫຍ່ ​ໄດ້ຢຸດຊະງັກຢູ່ ​ນັບ​ຕັ້ງ​ແຕ່​ປີ 2010 ​ແລະຍັງ​ຄົງເປັນຢູ່ ​ຢ່າງ​ສະໝ່ຳສະ​ເໝີ ປະມານ 1 ລ້ານ 9 ​ແສນ ກໍລະນີ ​ເປັນ​ເວລາ 5 ປີ.
ອົງການສະຫະປະຊາຊາດ ກຳກັບນຳເລື້ອງໂຣກ ຫຼື UNAIDS ເຕືອນວ່າ ຄວາມ ກ້າວໜ້າຂອງການຫຼຸດຜ່ອນຂອງການຕິດເຊື້ອໂຣກ ໃໝ່ ໃນໝູ່ພວກຜູ້ໃຫຍ່ແມ່ນໄດ້ຕົກຢູ່ໃນສະພາບບໍ່ໄປບໍ່ມາ ແລະໃນບາງຂົງເຂດຂອງໂລກ ການຕິດເຊື້ອໂຣກດັ່ງກ່າວ ແມ່ນມີເພີ້ມຂຶ້ນຊໍ້າ ນັກຂ່າວ  ເວົ້າວ່າ ລາຍງານນີ້ ນຳອອກເຜີຍແຜ່ ໃນນະຄອນ ກ່ອນໜ້າກອງປະຊຸມນາໆຊາດ ກ່ຽວກັບໂຣກ  ຈະມີຂຶ້ນໃນສັບປະດາໜ້າ ທີ່ເມືອງ ອາຟຣິກາໃຕ້ ຊຶ່ງພຸດທະສອນ ຈະນຳເອົາລາຍລະອຽດມາສະເໜີທ່ານ ໃນອັນດັບຕໍ່ໄປ ອົງການສະຫະປະຊາຊາດ ກຳກັບນຳເລື້ອງໂຣກ ຫຼື UNAIDS ເອີ້ນແນວໂນ້ມໃໝ່ຂອງການຕິດ ເຊື້ອໂຣກ ວ່າເປັນໜ້າຕົກໃຈ ໄດ້ມີການສັງເກດຢູ່ໃນທົ່ວໂລກວ່າ ການຕິດເຊື້ອໂຣກດັ່ງກ່າວ ໃນກຸ່ມຜູ້ໃຫຍ່ ແລະພວກເດັກນ້ອຍ ໄດ້ຫຼຸດລົງ ປະມານ 40 ເປີເຊັນ ນັບຕັ້ງແຕ່ໄດ້ມີຈຳນວນສູງສຸດ 3 ລ້ານ ຄົນ ໃນປີ 1997 ເປັນຕົ້ນມາ ອົງການດັ່ງກ່າວເວົ້າວ່າ ຄວາມກ້າວໜ້າໃນການຢຸດຢັ້ງກໍລະນີໃໝ່ໃນກຸ່ມພວກເດັກນ້ອຍ ແມ່ນໄດ້ດຳເນີນມີຕໍ່ມາ ດ້ວຍການຫຼຸດລົງຫຼາຍກວ່າ 70 ເປີເຊັນ ນັບຕັ້ງແຕ່ປີ 2001 ເປັນ ຕົ້ນມາ ແຕ່ ອົງການ UNAIDS ພົບເຫັນວ່າ ການຫຼຸດລົງໃນກໍລະນີໃໝ່ ໃນກຸ່ມພວກຜູ້ໃຫຍ່ ໄດ້ຢຸດຊະງັກຢູ່ ນັບຕັ້ງແຕ່ປີ 2010 ແລະຍັງຄົງເປັນຢູ່ຢ່າງສະໝ່ຳສະເໝີ ປະມານ 1 ລ້ານ 9 ແສນ ກໍລະນີ ເປັນເວລາ 5 ປີມາ ຜູ້ອຳນວຍການຂອງ ອົງການ UNAIDS ທ່ານກ່າວວ່າ ໂລກຂອງເຮົາ ຕ້ອງໄດ້ຟ້າວຟັ່ງ ທຳຄວາມພະຍາຍາມປ້ອງກັນໂຣກດັ່ງກ່າວ ທ່ານກ່າວວ່າ ລາຍງານດັ່ງກ່າວພົບວ່າ ໃນຢູໂຣບຕາເວັນອອກ ແລະເອເຊຍກາງ ໄດ້ມີການຕິດແປດເຊື້ອໂຣກ  ໃໝ່ເພີ້ມຂຶ້ນ 57 ເປີເຊັນ ໃນແຕ່ລະປີ ລະຫວ່າງ 2010 ແລະ 2015 ລາຍງານນີ້ກ່າວວ່າ ໂຣກລະບາດດັ່ງກ່າວ ສ່ວນໃຫຍ່ແມ່ນຈະຢູ່ກັບກຸ່ມທີ່ສັກຢາເສບຕິດ ລາຍງານນີ້ ເວົ້າວ່າ ຫຼາຍກວ່າ 80 ເປີເຊັນ ຂອງການຕິດເຊື້ອ ໂຣກ ໃໝ່ ໃນປີ 2015 ແມ່ນຢູ່ໃນຣັດເຊຍ ທ່ານ ຫົວໜ້າປ້ອງກັນຂອງອົງການ UNAIDS ບອກ  ວ່າ ໃນຂະນະທີ່ຈຳນວນດັ່ງກ່າວນີ້ ແມ່ນສູງຫຼາຍ ກໍລະນີໃໝ່ໆແມ່ນມີຢູ່ໃນເຂດໃຕ້ທະເລຊາຍຊາຮາຣາ ໃນ ອາຟຣິກາ ທ່ານ ກ່າວວ່າ ລາຍງານນີ້ກ່າວວ່າ ໃນໝູ່ພວກເດັກສາວ ຂອງຂົງເຂດໃຕ້ທະເລຊາຍຊາຮາຣາ ໃນອາ ຟຣິກາ ແມ່ນມີຄວາມສ່ຽງສູງໂດຍສະເພາະ ຕໍ່ໂຣກ ປະມານ 75 ເປີເຊັນ ຂອງກໍລະນີໃໝ່ ໃນໝູ່ພວກສາວໄວລຸ້ນ 10 ຫາ 19 ປີ ລາຍງານນີ້ເວົ້າວ່າ ກຸ່ມທີ່ຫຼໍ່ແຫຼມອື່ນໆ ກໍແມ່ນມີຮວມທັງ ພວກຜູ້ຊາຍກະເທີຍ ແລະພວກຜູ້ຊາຍອື່ນໆ ທີ່ຮ່ວມເພດກັບພວກຜູ້ຊາຍດ້ວຍກັນ ພວກບໍລິການທາງເພດແລະພວກລູກຄ້າຂອງເຂົາເຈົ້າ ພວກແປງເພດ ພວກສັກຢາເສບຕິດ ແລະພວກນັກໂທດ